Hotel Meliá Bilbao

Bilboko Meliá hotela, ofizialki Hotel Meliá Bilbao, Bizkaiko Bilbo hiriburuan dagoen hotel bat da. 2004an ireki zenean Sheraton Bilbao izenarekin jaio zen. Kokalekua Abandoibarrako Leizaola lehendakaria etorbidean dago, Casilda Iturrizar parkea, Eduardo Victoria de Lecea pasealekua, Peña Gantxegiren eraikina, Zubiarte merkataritza-gunea, Abandoibarra etorbidea eta Euskalduna jauregiaren alboan. Bilboko Arte Ederretako Museoa, Bilboko itsasadarra, Iberdrola dorrea, Euskadi plaza eta Guggenheim Bilbao Museotik ere oso hurbil dago. Historia 2004ko uztailaren 7an Sheraton hotel kate ezagunak inauguratu zuen, 2009ko irailaren 15ean Hotel Meliá Bilbao izena jaso zuen. Ricardo Legorreta mexikar arkitektoak Eduardo Txillidaren lanetan oinarrituz eraikin ikusgarri hau diseinatu zuen. Eraikina Eraikin gorrixka hau bost izarretako hotela da, 11 solairuko garaiera eta estilo garaikideko 211 gela ditu, denak kalera begira. Beheko solairuan Aizian jatetxea du, 2014an Michelin Gidaren izar bat lortu zuena. Erreferentziak Kanpo estekak Bilboko Meliá hotelaren webgunea